
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 23.10.2013               

PL-x  352         


AVIZ

asupra proiectului de Lege privind aprobarea Ordonanței Guvernului nr.25/2013 pentru modificarea și completarea Ordonanței Guvernului nr.24/1992 privind stabilirea serviciilor consulare și a taxelor percepute pentru prestarea acestora
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind aprobarea Ordonanței Guvernului nr.25/2013 pentru modificarea și completarea Ordonanței Guvernului nr.24/1992 privind stabilirea serviciilor consulare și a taxelor percepute pentru prestarea acestora,  trimis cu adresa   nr. PLx 352 din 7 octombrie 2013 şi înregistrat cu nr. 4c-11/1110 din  8 octombrie 2013.

Senatul, în calitate de primă Cameră sesizată, a adoptat proiectul de lege la data de 2 octombrie  2013. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizionala.

Potrivit prevederilor art.61 din Regulamentul Camerei Deputaţilor, republicat, Comisia a dezbătut  iniţiativa legislativă  în şedinţa din  23 octombrie  2013.

Proiectul de  lege are ca obiect de reglementare modificarea  şi  completarea Ordonanţei Guvernului nr.24/1992 privind stabilirea serviciilor consulare şi a taxelor percepute pentru prestarea acestora, în sensul modificării titlului şi a anumitor sintagme din cuprinsul ordonanţei, pentru adoptarea la actualul obiect de reglementare, astfel cum a  fost restrâns în urma adoptării Legii nr.198/2008 privind serviciile consulare pentru care se percep taxe şi nivelul taxelor consulare la misiunile diplomatice şi oficiile consulare ale României în străinătate.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.873 din 12  august 2013.

În urma dezbaterilor, cu unanimitate de voturi, s-a hotărât avizarea  favorabilă a proiectului de lege. 
În raport de obiectul şi conţinutul său,  proiectul de lege face parte din categoria legilor ordinare. 

                     VICEPREŞEDINTE,                                       SECRETAR,

                   Nicolae-Ciprian NICA             Theodor-Cătălin NICOLESCU
Consilier parlamentar,

